ཕྱི་ལོ་༡༩༧༩སྔོན་དུ་རྩོམ་སྒྲིག་ཚན་པ་ཞེས་ཟུར་དུ་མེད་ཀྱང༌།ཨིན་བོད་ཚིག་མཛོད་གསར་སྒྲིག་ལས་དོན་འགོ་འཛུགས་གནང་བ་དང༌།བོད་ཡིག་སློབ་དེབ་རྩོམ་སྒྲིག་སོགས་ཀྱི་ལས་དོན་དང་འབྲེལ་བའི་སྒོ་ནས་ཤེས་རིག་ལས་ཁུངས་ནང་འགོ་བཙུགས་ཏེ།སྐབས་འགར་ཤེས་རིག་རྩོམ་སྒྲིག་ཁང་ལྟ་བུའི་མིང་འབོད་བྱུང་ཡོད་པ་མ་གཏོགས་ཤེས་རིག་ལས་ཁུངས་ཀྱི་ཁྱབ་ཁོངས་སྡེ་ཚན་ལྟ་བུར་གཏན་འབེབས་བྱུང་མེད།ཕྱི་ལོ་༡༩༩༠ཙམ་ནས་སྔར་གྱི་ཚིག་མཛོད་ལས་གཞིའི་ཐོགབོད་ཡིག་སློབ་དེབ་རྩོམ་སྒྲིག་པ་བསྐོ་འཛུགས་དང༌།ཕ་ཡུལ་དུས་དེབ་གསར་འདོན་སོགས་རྩོམ་སྒྲིག་གི་ལས་དོན་རྣམ་གྲངས་མང་དུ་བཏང༌།ཕྱི་ལོ་༡༩༩༣རྗེས་སུ་རིམ་གྱིས་རྩོམ་སྒྲིག་སྡེ་ཚན་ཞེས་སྡེ་ཚན་གྱི་ངོ་བོར་བསྒྱུར་བ་དང༌།ཕྱི་ལོ་༡༩༩༩ལོར་གངས་སྐྱིད་ཉིན་སློབ་ཡང་སྟེང་དུ་ལས་ཁུངས་གསར་རྒྱག་གྲུབ་པ་དེར་སྤོ་བཤུག་དང་འབྲེལ་གནས་སྐབས་རིང་སློབ་དེབ་རྩོམ་སྒྲིག་གི་ལས་དོན་ཡང་ཞོར་ལྕོགས་གནང༌།